Document ID: 32007R0203

KOMMISSIONENS FORORDNING (EF) Nr. 203/2007
af 27. februar 2007
om ændring af forordning (EF) nr. 958/2006 og (EF) nr. 38/2007 for at afskaffe restitutioner for eksport til visse destinationer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 40, stk. 1, litra g), og
ud fra følgende betragtninger:
(1)
Ved artikel 1 i Kommissionens forordning (EF) nr. 958/2006 af 28. juni 2006 om en løbende licitation for produktionsåret 2006/07 med henblik på fastsættelse af en eksportrestitution for hvidt sukker (2) blev der åbnet en løbende licitation med henblik på fastsættelse af en eksportrestitution for hvidt sukker henhørende under KN-kode 1701 99 10 for alle destinationer med undtagelse af Albanien, Bulgarien, Kroatien, Bosnien-Hercegovina, Serbien og Montenegro (3), Den Tidligere Jugoslaviske Republik Makedonien og Rumænien.
(2)
I henhold til artikel 1 i Kommissionens forordning (EF) nr. 38/2007 af 17. januar 2007 om en løbende licitation for salg til eksport af sukker, som interventionsorganerne i Belgien, Tjekkiet, Spanien, Irland, Italien, Ungarn, Polen, Slovakiet og Sverige ligger inde med (4) udbyder de pågældende interventionsorganer ved løbende licitation med henblik på salg til eksport til alle bestemmelsessteder undtagen Albanien, Kroatien, Bosnien-Hercegovina, Den Tidligere Jugoslaviske Republik Makedonien, Serbien, Kosovo og Montenegro i alt 852 681 tons sukker, som de har overtaget til intervention, og som må sælges til eksport.
(3)
I overensstemmelse med artikel 32 og 33 i Rådets forordning (EF) nr. 318/2006 kan der fastsættes eksportrestitutioner, der svarer til forskellen mellem priserne på EF's og tredjelandes eksportvarer. EF's eksport til visse nære destinationer og de tredjelande, der yder præferencebehandling ved import af produkter fra EF, er for tiden særdeles godt stillet konkurrencemæssigt. Restitutionerne for eksport til disse destinationer bør derfor afskaffes.
(4)
Forordning (EF) nr. 958/2006 og (EF) nr. 38/2007 bør derfor ændres.
(5)
Forordningen bør straks træde i kraft under hensyn til de datoer, der er fastsat for indgivelse af bud efter forordning (EF) nr. 958/2006 og (EF) nr. 38/2007. For at beskytte rettighederne for de eksportører, der allerede har indgivet bud, bør forordningen dog kun gælde for de bud, der indgives efter datoen for forordningens ikrafttrædelse.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 958/2006 affattes således:
»1. Der åbnes en løbende licitation med henblik på fastsættelse af en eksportrestitution for hvidt sukker henhørende under KN-kode 1701 99 10 for alle destinationer med undtagelse af Andorra, Gibraltar, Ceuta, Melilla, Vatikanstaten, Liechtenstein, kommunerne Livigno og Campione i Italien, Helgoland, Grønland, Færøerne, de områder af Cypern, hvor regeringen for Republikken Cypern ikke udøver effektiv kontrol, Albanien, Kroatien, Bosnien-Hercegovina, Serbien (5), Montenegro og Den Tidligere Jugoslaviske Republik Makedonien. Inden for den løbende licitations gyldighedsperiode holdes der dellicitationer.
Artikel 2
Artikel 1 i forordning (EF) nr. 38/2007 affattes således:
»Artikel 1
Interventionsorganerne i Belgien, Tjekkiet, Irland, Spanien, Italien, Ungarn, Polen, Slovakiet og Sverige udbyder ved løbende licitation med henblik på salg til eksport til alle bestemmelsessteder undtagen Andorra, Gibraltar, Ceuta, Melilla, Vatikanstaten, Liechtenstein, kommunerne Livigno og Campione i Italien, Helgoland, Grønland, Færøerne, de områder af Cypern, hvor regeringen for Republikken Cypern ikke udøver effektiv kontrol, Albanien, Kroatien, Bosnien-Hercegovina, Serbien (6), Montenegro og Den Tidligere Jugoslaviske Republik Makedonien i alt 852 681 tons sukker, som de har overtaget til intervention, og som må sælges til eksport. I bilag I er anført de mængder, som hver medlemsstat højst må sælge til eksport.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den gælder kun for bud, der indgives efter den dato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. februar 2007.

Labels: 3
17